Zhantas/Cleaned-Kyrgyz_Wikipedia huggingface dataset:
Каардуунун тагдыры

"Каардуунун тагдыры" (Ылдам жана каардуу 8, Ылдам 8 жана F8 деп да кыскартылып колдонулат) — Американын 2017-жылдагы экшн тасмасы. Режиссеру Ф. Гэри Грэй, сценарийдин автору Крис Морган. Бул "Ылдам жана каардуу" франшизасынын сегизинчи сериясы. Тасмада тартылгандар Вин Дизель, Дуэйн Жонсон, Жейсон Стэйтем, Мишел Родригес, Тайриз Гибсон, Крис Брижес, Скотт Иствуд, Натали Эммануэл, Элза Патаки, Курт Рассел жана Шарлиз Терон. "Каардуунун тагдырында" Доминик Торетто (Дизел) аялы Летти (Родригез) менен жайлашып алган болот. Анан эле кибертеррорист Сайфер Доминикти өз тобуна каршы буруп, өзү үчүн иштөөгө мажбурлайт. Бул Доминиктин тобу аны таап Сайферди жок кылууга түртөт.

"Каардуунун тагдыры" бул франшизадагы Жордана Брүстер[3] менен Пол Уокер катышпаган алгачкы серия. Уокер акыркы жолу "Ылдам жана каардуу: Токио дрифтинде" (2006) тартылган болчу, андан кийин ал 2013-жылдын 30-ноябрында "Каардуу 7ни" (2015) тартуу учурунда унаасы кырсыктап каза болгон.[2] Уокер каза болгондон кийин 7-серияга сценарий кайра жазылып, сюжеттик линия эки каармандын тең образдарын соңуна чыгарган.

Сегизинчи серияны тартуу пландары тууралуу 2015-жылдын март айында Дизель "Жимми Киммель түз эфирде!" берүүсүнө келгенде жарыяланган жана тасма Нью-Йорк шаарында тартылаары айтылган. "Каардуу 7" чыгаары менен тасма тартууга даярдыктар көрүлө баштаган. Дизел, Морган жана продюсер Нил Х. Мориц кайра кол коюшкан. Кастинг 2015-жылдын апрель айынан июнь айына чейин болгон. Ошол эле жылдын октябрь айында Грэй мурдагы сериянын режиссеру Жэймс Вандын ордуна тасмага режиссерлук кылаары айтылган. Негизги тасма тартуу иштери дүйнөнүн ар кайсы экзотикалык жерлеринде тартуу боюнча франшизалык салтты карманып 2016-жылдын март айында Миватн, Гавана, Атланта, Клевеланд жана Нью-Йорк шаарында башталган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2017-жыл чыккан тасмалар
Колония (тасма)

"Колония" — 2015-жылы тартылган тарыхый романтикалык триллер. Режиссеру Оскар сыйлыгын жеңип алган Флориан Галленбергер, продюсери Бенжамин Херрманн, сценарийдин авторлору Торстен Вензер менен Галленбергер. Бакшы ролдорду аткаргандар Эмма Уотсон, Дэниел Брүл жана Майкл Нүквист. Тасма 1973-жылдагы чили аскердик төңкөрүшүн жана немец диний насаатчысы Пол Шэвер жетектеген, "Колония Дигнидад" деп аталган Түштүк Чилидеги белгилүү культ тууралуу окуяларды чагылдырат. Тасма Германиянын, Лүксембургдун жана Франциянын компаниялары биргелешип тарткан эл аралык өндүрүш болуп саналат.

Негизги тасма тартуу иштери 2014-жылдын 2-октябрында Лүксембургда башталган. Ошондой эле Германия менен Аргентинада да кино тартуу иштери жүргөн. "Колония" 2015-жылы Торонто кинофестивалынын "Атайын чыгарылыш" бөлүмүндө көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары
Категория:2015-жыл
Сноуден (тасма)

"Сноуден" — 2016-жылы жарык көргөн америка-немец саясий триллери. Режиссеру Оливер Стоун, сценарийдин автору Стоун менен Киран Фицжералд. Лук Хардиңдин "Сноудендин файлдары" жана Анатолий Кучеренанын "Сегиз буттун убактысы" китептерине негизделип тартылган. Башкы каарман Эдвард Сноудендин ролун Жозеф Гордон-Левитт аткарган. Ошондой эле тасмага катышкандар Шейлин Вудли, Мелисса Лео, Закари Куинто, Том Уилкинсон, Скотт Иствуд, Логан Маршалл-Грин, Тимоти Олифант, Бен Шнетцер, Кейт Стэнфилд, Рис Ифанс жана Николас Кейж. Тасма тартуу иштери 2015-жылдын 16-февралында Германиянын Мюнхен жергесинде башталган.

"Сноуден" Торонто эл аралык кинофестивалында 2016-жылдын 9-сентябрында бет ачары болгонго чейин Комик-Кон фестивалында экрандаштырылган. АКШнын кинотеатрларында ошол эле жылдын 16-сентябрынан тарта Open Road Films тарабынан көрсөтүлө баштаган. Ал эми Германиянын кинотеатрларына 22-сентябрда кирген. Тасма бир беткей ой-пикирге ээ болгон эмес. 40 млн доллар бюджет менен тартылган тасма 37.3 млн доллар топтоп, кассалык жыйымдары да канааттандыраарлык болбой калган.

 Сюжети 

 Тартылгандар 

 Шилтемелер 

Категория:АКШ тасмалары
Категория:Германия тасмалары‎
Категория:2016-жыл чыккан тасмалар‎
Кариб деңизинин каракчылары: Маркумдар жомок айтпайт

"Кариб деңизинин каракчылары: Маркумдар жомок айтпайт" (Кариб деңизинин каракчылары: Салазардын өч алышы деген аталыш менен да белгилүү)[6] — 2017-жарык көргөн Американын фантастикалык тасмасы, "Кариб деңизинин каракчылары" сериясынын 5-бөлүмү жана "Таң калычтуу жээктерде" (2011) тасмасынын сиквели же уландысы. Режиссерлору Жоаким Ронниң менен Эспен Сэндберг, сценарийин жазган Жефф Натансон, продюсери Жерри Брүкгеймер. Жонни Депп (Таранчы Жек), Кевин Макналли (Жошами Гиббс) жана Жеффри Раш (Гектор Барбосса) өз образдарын кайра жаратышкан. Хавер Бардем (Армандо Салазар), Брентон Туэйтес (Генри Тернер) жана Кая Скоделарио (Карина Смит) да актердук топко киришкен. Мындан мурунку тасмага катышпай калган Орландо Блум (Уилл Тернер) менен Кира Найтли (Элизабет Суон) өз образдары менен кайтып келишкен.

 Сюжети 
Кира Найтли кыска убакыттын аягында Уиллдин аялы жана Генринин апасы Элизабет Свонндун ролун ойнойт. Адам Браун, Дэнни Киррейн жана Делрой Аткинсон Джектин экипажынын мүчөлөрү, ал эми түрмө сахнасында Пол Маккартни кыска убакытка Джектин агасы, Джек таякеси катары көрүнөт. Дэви Жонстун CGI силуэти пост-кредиттик сценада көрүнүп турат, бирок актёр Билл Найги каармандын сырткы көрүнүшү тууралуу маалыматы жок экенин айткан.

 Шилтемелер 

Категория:АКШ тасмалары
Категория:2017-жыл чыккан тасмалар‎
Соотчон арбак

"Соотчон арбак" — Американын 2017-жылкы илимий фантастикалык экшн тасмасы. Режиссеру Руперт Сандерс. Сценарийин жазган Жэйми Мосс, Уиллиа Уилер жана Эрен Крүгер. Жапониялык Масамунэ Сиронун ушул эле аталыштагы мангасына негизделип тартылган. Башкы ролдорду аткаргандар Скарлетт Йоханссон, Такеши Китано, Майкл Питт, Пилу Асбек, Чин Хан жана Жулиетт Бинош. Жакынкы келечекти чагылдырган тасмада адамдар менен роботтордун ортосундагы чек жоголуп, Майор (Йоханссон) аттуу киборг супераскер өзүнүн өтмүшүн билүүнү өтө самаганы тууралуу баяндалат.
 thumb | 220x124px | right | Логотиби
"Соотчон арбак" тасмасынын бет ачары Токиодо 2017-жылдын 16-мартында болуп өткөн. АКШда ушул эле жылдын 31-мартынан тарта 2D, 3D, IMAX 3D жана 4DX форматтарында кинотеатрларда көрсөтүлө баштаган.[not verified in body] Кинотасма бир беткей ой-пикирлерге ээ боло алган эмес: туруктуу визуалдык стиль, толкунданткан жана кылдаттык менен жасалган келечек, иш жүзүндөгү эффект, окуялардын өнүгүшү жана композициясы алкышка татыса, окуясы менен каармандардын иштелип чыгышы сынга кабылган. Йоханссондун башкы ролду аткарышы "уайтвошиң" (окуянын түп нускасында башкы каарман "ак түстүү" эмес, жапон болгон) болуп калгандыктан батыш киносынчылары тарабынан сынга алынган. 110 млн долларга тартылган тасма дүйнө жүзү боюнча 168 млн доллар киреше алып келген.

 Сюжети 

 Тартылгандар 

 Шилтемелер 

Категория:Илимий фантастика
Категория:АКШ тасмалары
Категория:2017-жыл чыккан тасмалар‎
Падыша Артур: Кылыч уламышы

"Падыша Артур: Кылыч уламышы" — 2017-жылда тартылган фантастикалык тасма. Режиссеру Гай Ричи, сценарийдин автору Ричи, Жоби Харолд жана Лионел Уигрэм. "Артур уламыштарына" үстүртөн негизделип тартылган тасмада Чарли Ханнэм башкы каармандын образын жараткан. Ошондой эле Астрид Берже-Фрисби, Жимон Хонсу, Эйдан Гиллен, Жуд Лоу жана Эрик Бана экинчи пландагы ролдорду аткарышкан.

"Падыша Артур" тасмасынын премьерасы TCL Кытай театрында 2017-жылдын 8-майында болуп өткөн. АКШдагы кинотеатрларда 2D жана RealD 3D форматтарында ушул эле жылдын 12-майынан тарта көрсөтүлө баштаган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2007-жыл чыккан тасмалар‎
Трансформерлер: Акыркы соотчон

"Трансформерлер: Акыркы соотчон" (Трансформерлер 5 деген аталыш менен да белгилүү) — Американын 2017-жылы жарык көргөн илимий-фантастикалык экшн жанрындагы тасмасы. Хасбро тарабынан жасалган ушул эле аталыштагы оюнчуктар түрмөгүнө негизделип тартылган. Тасма "Трансформерлер" сериясындагы 5-бөлүм жана 2014-жылдагы "Трансформерлер: Жоголуу коркунучундагы жылдар" тасмасынын уландысы болуп эсептелет. Режиссеру Майкл Бэй. Образдарды жараткандар "Трансформерлер: Жоголуу коркунучундагы жылдар" бөлүмүндөгү Марк Уолберг, Стенли Туччи менен катар алгачкы 3-бөлүмдөгү актерлор Жош Дуамел, Тайриз Гибсон жана Жон Туртурро. Бэй бул тасма аталган франшизадагы акыркы бөлүмү болуп кала турганын билдирген. Кинотасма 2017-жылдын 21-июнунда Paramount Pictures компаниясы тарабынан 2D, 3D жана IMAX 3D форматтарында кинотеатрларда көрүүчүлөргө сунушталышы пландалып жатат.

 Сюжети 

 Тартылгандар 

 Шилтемелер 

Категория:АКШ тасмалары
Категория:2017-жыл чыккан тасмалар‎
Троллдор

"Троллдор" — Томас Дэмдин тролл куурчактарына негизделип 3D форматында 2016-жылы тартылган Американын музыкалык романтикалык комедиялык анимациялык тасмасы. Режиссерлору Майк Митчелл жана Уолт Дорн[6]. Эрика Ривиноянын аңгемесине негиздеп сценарийин жазгандар Жонатан Айбел жана Гленн Бергер. Мультфильмде үн коштогондор Анна Кендрик, Жастин Тимберлейк, Зоуи Дешанел, Расселл Брэнд, Жэймс Корден жана Гвен Стефани. Башкы окуя эки троллдун өз айылын тролл жегич бергендерден куткаруу үчүн жан үрөп аракет кылганынын айланасында өнүгөт.

DreamWorks Animation компаниясы тарабынан тартылган 33-анимациялык тасманын премьерасы Лондон кинофестивалында 2016-жылдын 8-октябрында болуп өткөн.[3][7] Ал эми АКШнын кинотеатрларында 20th Century Fox компаниясы тарабынан бир айдан кийин 4-ноябрда көрүүчүлөргө сунуштала баштаган.[8] Мультфильмге жалпысынан оң ой-пикирлер айтылган. 125 млн доллар бюджет менен тартылган "Троллдор" дүйнө жүзү боюнча 345 млн доллар жыйнай алган. Оскар сыйлыгынын "Эң мыкты музыка" номинациясына "Сезимди чектей албайм!" чыгармасы менен көрсөтүлгөн.".

Уландысы 2020-жылдын 10-апрелинде жарык көрөт деп пландаштырылууда. Анда Кендрик (Поппи) менен Тимберлейк (Брэнч) өз ролдорун кайра жаратышмакчы.

 Сюжети 

 Тартылгандар 

 Шилтемелер 

Категория:АКШ тасмалары
Трамбо

"Трамбо" — 2015-жылы экрандаштырылган Американын биографиялык драмасы. Режиссеру Жэй Роуч, сценарийдин автору Жон Макнамара. Тасмада роль жараткандар Брайан Крэнстон, Дайан Лэйн, Хелен Миррен, Луи Си Кей, Элл Фэнниң, Жон Гудман жана Майкл Сталберг. Тасма Брүс Александр Кук тарабынан жарык көргөн "Дэлтон Трамбонун биографиясына" негизделип тартылган, Голливуд сценаристи Дэлтон Трамбонун окуясына көрүүчүлөрдү жетелейт.

Тасма 2015-жылдагы Торонто кинофестивалынын "Атайын чыгарылыштар" бөлүмүндө 12-сентябрда көрсөтүлүп, кинотеатрларда Bleecker Street компаниясы тарабынан 6-ноябрдан тарта көрүүчүлөргө сунуштала баштаган. Тасма жалпы жонунан оң ой-пикирлерге ээ болгон. Башкы ролдогу Брайан Крэнстон бир нече сыйлыктарга, анын ичинде Оскардын "Эң мыкты актер" наамына көрсөтүлгөн. Ал эми тарыхый инсандар менен окуяларды бурмалап туура эмес чагылдырганы үчүн сынга алынган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2015-жыл чыккан тасмалар‎
Баш кесер (тасма)

"Баш кесер" — 2015-жылы тартылган америкалык криминалдык драма тасма. Режиссеру Дени Вилнев, сценарийдин автору Тэйлор Шеридан. Башкы каармандардын образдарын жараткандар Эмили Блант, Бенисио Дел Торо жана Жош Бролин. Тасмада Американын Федералдык чалгындоо кызматынын (ФЧК, ) өз ишине так тыңчысына мексикалык маңзат тобунун катаал жана күчтүү башчысын жок кылуу боюнча мамлекеттик тапшырма берилгени тууралуу баяндалат. "Баш кесер" 2015-жылы Канн кинофестивалынын "Алтын пальма бутагы" сыйлыгы үчүн ат салышкан. АКШда 2015-жылдын 18-сентябрынан тарта чектелген түрдө көрсөтүлүп, ошол эле жылдын 2-октябрынан тарта дүйнө жүзүндө кинотеатрларга чыккан.

Тасма "Оскар" сыйлыгынын "Эң мыкты оператордук иш", "Эң мыкты музыка" жана "Эң мыкты үн монтажы" наамдарына көрсөтүлгөн. Ошондой эле BAFTA үч номинациясы, "Эң мыкты экинчи пландагы актер", "Эң мыкты оператордук иш" жана "Эң мыкты музыка" боюнча да ат салышкан. Тасма Мексикадагы көрүүчүлөр тарабынан башкы окуя орун алган Хуарес шаарынын чагылдырылганы үчүн сынга алынган. Сиквели же уландысы болгон "Аскер" тасмасын тартуу иштери 2016-жылдын ноябрында башталган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2015-жыл
Баш катырма

"Баш катырма" — компьютердик 3D форматындагы анимациялык тасма. 2015-жылы Америкада тартылган. Продюсери Pixar Animation Studios компаниясы, Ал эми мультфильмди Walt Disney Pictures жайылткан. Режиссерлору Пит Доктер жана Ронни Дел Кармен. Сценарийин жазгандар Доктер, Мег Лефов жана Жош Кули. Доктер менен Дел Кармендин аңгемесинен ылайыкташтырылып жазылган. Анимациялык тасмада жаш кыз Райли Андерсондун (Кейтлин Диас) аң сезиминдеги окуя баяндалат. Райли ата-энеси менен Миннесотадан Сан Франциского көчүп келгенден кийин анын аң сезиминдеги беш эмоция — Кубаныч (Эми Полер), Капа (Филиз Смит), Заар (Лүис Блэк), Коркунуч (Билл Хейдер) жана Жийиркенич (Минди Кэйлиң) — жаш кыздын жашоосуна багыт берип, жаңы чөйрөгө аралашуусуна таасир этет. 

Доктер өзүнүн кызы бой жеткен сайын личносту өзгөрө баштаганын байкап калып "Баш катырманын" үстүнөн 2009-жылы иштей баштаган. Мультфильмдин продюсерлери бир нече психологдор менен кеңешишкен. Алардын ичинен Калифорния университетинен Дахер Келтнер [6] менен да жолугушушкан. Келтнер окуяны текшерип чыгууга жардам берип, кишинин эмоциясы адамдар менен болгон мамилелерге таасир этээри жана алар аркылуу башкарылаары боюнча невропсихологиялык ачылыштарды баса белгилеп кеткен.[7]

2015-жылдын май айында 68-Канн кинофестивалында премьерасы болуп өткөндөн кийин "Баш катырма" Түндүк Америкада 2015-жылдын 19-июнунан тарта кыска метраждуу "Лава" тасмасынын коштоосунда кинотеатрларда көрсөтүлө баштаган. Киносынчылар мультфильмдн концепциясына, сценарийине, темасына, Майкл Жаккинонун композициясына, Полер, Смит жана Ричард Киңдин аткаруусундагы вокалдык чыгармаларга оң бааларын беришкен. Анимациялык тасма алгачкы эле аптада 90.4 млн доллар чогултуп, ошол учурдагы эң жогорку ачылыш болуп калган.[8] Дүйнөлүк кассалык жыйымдары 857 млн доллардан ашык сумманы түзгөн.[5] Мультфильм бир нече сыйлыкка, анын ичинде БАФТА сыйлыгынын, Алтын глобустун, Сынчылардын тандоосунун, Эннинин, Спутниктин жана Оскардын "Эң мыкты анимациялык тасма" наамына татыган. Дүйнөнүн 177 киносынчысынын арасында жүргүзүлгө сурамжылоонун натыйжасында "Баш катырмага" 21-кылымдын мыкты тасмаларынын ичинен 41-орун берилген.

 Сюжети 

 Тартылгандар 

 Шилтемелер 

Категория:АКШ тасмалары
Категория:2015-жыл
Машинанын ичинен

"Машинанын ичинен" — 2015-жылы жарык көргөн илимий фантастикалык психологиялык триллер. Сценарийин жазган жана режиссеру Алех Гарланд (режиссердук дебюту). Тасмага тартылгандар Доналл Глисон, Оскар Айзэк жана Алисия Викандер. Тасма көрармандарды өз жетекчиси тарабынан роботтун жасалма акылын текшеришүүгө Түриң тестин өткөрүш үчүн чакырылган программисттин окуясына жетелейт.

15 млн долларга тартылган кинотасма дүйнө жүзү боюнча 36 млн доллар топтогон жана киносынчылардын оң баасына татыган. АКШнын Улуттук киносынчылар кеңеши фильмди ошол жылдын эң мыкты он тасмасынын бири деп тапкан. Ошондой эле 88-Оскар сыйлыгында тасма "Эң мыкты визуалдык эффекттер" (сүрөтчүлөр Эндрю Уайтхерст, Пол Норрис, Марк Ардингтон, Сара Беннетт) номинациясы боюнча жеңишке жеткен. Гарланд Оскардын "Эң мыкты сценарий" сыйлыгына көрсөтүлсө, Викандердин мактоого татыган ролу БАФТА, Алтын глобус, Империя жана Сатурн сыйлыктарына көрсөтүлгөн жана бир нече киносынчылардын "Экинчи пландагы эң мыкты актриса" сыйлыгына ээ болгон. Тасма андан ары БАФТАнын "Эң мыкты британ тасмасы" жана Хуго сыйлыгынын "Эң мыкты коюлган тасма — узун формат" номинацияларына көрсөтүлгөн.

 Сюжети 

 Тартылгандар 

 Шилтемелер 

Категория:Илимий фантастика
Категория:АКШ тасмалары
Категория:2015-жыл
V демек - Вендетта

thumb
"V демек - Вендетта" — саясий триллер. Режиссеру Жэймс Мактиг. Сценарийи Алан Мур менен Дэвид Ллойддун ушул эле аталыштагы DC/Vertigo Comics басмаканасы 1988-жылы чектелген серияда чыгарган комиксине негизделип жазылган, авторлору — бир тууган Вачовскилер. Тасмадагы окуя альтернативдик келечекте орун алат. Анда неофашист режим Бириккен королдукту өзүнө каратып алган болот. Хуго Уивиң анархист, эркиндик үчүн күрөшкөн Vнин образын жаратат. V татаал террористтик акттардын жардамы менен көтөрүлүш жасоого аракет кылат. Жаш, эмгекчи катмарына кирген Натали Портман (Иви) Vнин миссиясы учурунда колго түшүп калат. Ал эми Стивен Ри Vни токтотуш үчүн издөө тобун жетектеген, айласы түгөнгөн детективдин ролун аткарат.

Тасма башында Warner Bros. компаниясы тарабынан 2005-жылдын 4-ноябрында (400-Гай Фокс түнүнөн бир күн мурун) экрандаштырылат деп пландаштырылып, бирок кийинкиге жылдырылган. Ал 2006-жылдын 17-мартында көрсөтүлө баштап, оң ой-пикирлерге ээ болгон. "Тозоктон" (2001) жана "Адаттан тыш мыразалардын лигасы" (2003) эмгектеринен ылайыкташтырылып тартылган тасмага канааттанбаган Алан Мур кинофильмди көрүүдөн баш тартып, калем акы төлөбөй эле коюшун айткан.

"V демек - Вендетта" көптөгөн саясий топтор тарабынан мамлекеттик кысымдын кыйытып көрсөтүлүшү катары сыпатталган: либертариандар менен анархисттер муну өз ишенимдерин жайылтуу үчүн пайдаланышкан. Дэвид Ллойд мындай деген: "Гай Фокстун бет кабы эми жалпы брэнд болуп, катаал режимге каршылык көрсөтүү үчүн ыңгайлуу көрнөк болуп калды. Адамдар муну колдонуп атканына кубанычтамын, белгилүү маданияттын символу бул жол менен пайдаланылып жатканы бир топ эле өзгөчө туюлуп жатат."

 Мазмуну 

 Каармандарда 

 Шилтемелер 

Категория:2006-жылы чыккан тасмалар
Штиге кош келиңиздер

"Штиге кош келиңиздер" — Bienvenue chez les Ch'tis (французча айтылышы: [bjɛ̃vny ʃe le ʃti]) Франциянын 2008-жылдагы комедиялык тасмасы. Режиссеру, сценарийдин авторлорунун бири жана башкы каармандын ролун аткарган Дани Бун. Кад Мерад жана Зое Феликс да тартылышкан.

Тасма Франциядагы дээрлик бардык кассалык жыйымдар боюнча рекорд койгон. Тасма мыктылардын катарына кирип 793 сайтта дебют жасаган. 2010-жылдын 28-февралына чейин тасманы 23 аптанын ичинде 20.5 миллион киши көргөн. Муну менен ал 1966-жылдагы "Улуу жүрүш" кармап келаткан рекордду (17.27 миллион) артта калтырган.

 Сюжети 

 Тартылгандар 

 Шилтемелер 

Категория:Франция тасмалары‎
Категория:2008-жыл чыккан тасмалар
Кат келди

"Кат келди" — романтикалык комедиялык драма. Америкада 1998-жылы жарык көргөн. Режиссеру Нора Эфрон, сценарийин жазгандар Эфрон менен Делиа Эфрон. Башкы ролдорду жараткандар Том Хэнкс менен Мег Райан. Бирок алар чыныгы жашоодо бири-биринин ишкердик боюнча атаандашы экени тууралуу билишпейт. Бул кино Том Хэнкс менен Мег Райандын чогуу түгөйлөрдүн ролдорун аткарган үчүнчү тасмасы. Буга чейин алар "Жо Вулканга каршы" (1990) жана "Сиэттлде уйкусуз" (1993) тасмалардында түгөйлөрдүн образдарын жаратышкан.

"Кат келди" киносынчылардын жарым-жартылай оң баасына татыган.

 Сюжети 

 Тартылгандар 

 Шилтемелер 

Категория:АКШ тасмалары
Категория:1998-жыл
Деңиз жээгиндеги Манчестер

thumb|right
"Деңиз жээгиндеги Манчестер" — 2016-жылы Америкада жарык көргөн драма. Сценарийдин автору жана режиссеру Кеннет Лонерган. Башкы ролдордо Кейси Аффлек, Мишель Уильямс, Кайл Чендлер жана Лукас Хежес. Тасмада маркум инисинин өспүрүм уулун караган чоң киши тууралуу баяндалат.

Тасманын бет ачары 2016-жылдын 23-январында Сандэнс кинофестивалында болгон. Андан кийин эле Amazon Studios тасманы жайылтууну өзүнө алган. Кинотасма 2016-жылдын 18-ноябрында чектелүү түрдө көрсөтүлүп, бир айдан кийин, 16-декабрдан тарта кеңири көрсөтүлө баштаган. 8.5 миллион доллар бюджет менен тартылган тасма дүйнө жүзү боюнча 75 млн доллар топтогон.

"Деңиз жээгиндеги Манчестер" жарык көрөөрү менен киносынчылардын оң баасын алган жана 2016-жылдын эң мыкты тасмаларынын бири деп табылган. Сынчылар Аффлектин жараткан образын жана Лонергандын режиссурасы менен сценарийин өзгөчө баалашкан. 89-Оскар аземинде тасма "Эң мыкты тасма", "Эң мыкты режиссер", "Эң мыкты эркек актер" (Аффлек), "Экинчи пландагы эң мыкты эркек актер" (Хежес), "Экинчи пландагы эң мыкты актер аял" (Уильямс) жана "Эң мыкты сценарий" номинациялары боюнча көрсөтүлүп, "Эң мыкты сценарий" жана "Эң мыкты эркек актер" сыйлыктарына татыган. Фильм Алтын глобустун беш сыйлыгына дагы көрсөтүлүп, "Эң мыкты эркек актер" наамын утуп алган.

 Сюжети 

 Тартылгандар 

 Шилтемелер 

Категория:АКШ тасмалары
Категория:2016-жыл чыккан тасмалар
Өкүл ата: 3-бөлүк

"Өкүл ата 3- бөлүк" — 1990-жылы экрандаштырылган Американын криминалдык тасмасы. Сценарийин жазгандар Марио Пузо менен Франсис Форд Коппола. Коппола тасмага режиссерлук да кылган. Тасма "Өкүл ата" (1972) жана "Өкүл ата. II бөлүмдүн" (1974) уландысы. Фильмде өзүнүн мафия империясын мыйзамдаштырууга аракет кылган кылмыш төбөлү Майкл Карлеоненин окуясы аягына чыгат. Кинодо чыныгы болгон окуянын ойдон чыгарылган версиялары орун алат. Алардын бири 1978-жылы Поп Жон Пол I менен 1981–82-жылдардагы Поптордун банк иштери боюнча жаңжалы. Бул эки окуя тең Майкл Корлеонеге тиешеси болгон. Тасмада ролдорду аткаргандар Аль Пачино, Дайэн Китон, Талия Шайр, Энди Гарсиа, Эли Уоллах, Жо Мантенья, Жорж Хэмилтон, Брижет Фонда жана София Коппола.

Коппола мене Пузо "Майкл Карлеоненин өлүмү" деген аталышты тандашканы менен Paramount Pictures аны кабыл алган эмес. Мындан улам Коппола "Өкүл ата" сериясы эки бөлүмдөн турат жана акыркы бөлүмү эпилог болот деп билдирген. "Өкүл ата 3- бөлүкгө" карата айтылган пикирлер алгачкы эки бөлүмгө айтылган оң бааларга салыштырмалуу бир беткей болгон эмес. Тасма 136,766,062 миллион долллар каражат топтой алган жана Оскар кино сыйлыгынын жети номинациясына, анын ичинде "Эң мыкты тасма" наамына да көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары
Категория:1990-жыл
Гарри Поттер жана Өлүмдүн тартуусу. 1-бөлүм

thumb|Дэниел Рэдклифф.
"Гарри Поттер жана Өлүмдүн тартуусу. 1-бөлүм" — 2010-жылы экрандаштырылган британ-америка фантастикалык тасмасы. Режиссеру Дэвид Йейтс, жайылтуучу компания Warner Bros. Pictures. Жоан Кэтлин Роулиңдин ушул эле аталыштагы романына негизделип тартылган эки бөлүмдүн биринчиси жана анда мурдагы актердук топ толугу менен тартылган. Бул "Гарри Поттер" сериясындагы тасмалардын акыркыдан экинчиси. Сценарийин жазган Стив Кловз, продюсерлери Дэвид Хейман, Дэвид Баррон жана Роулиң.

Башкы ролдорду аткаргандар Дэниел Рэдклифф (Гарри Поттер), Руперт Гринт (Рон Уизли) жана Эмма Уотсон (Гермиона Грейнжер). Бул тасма "Гарри Поттер жана Канзаада чалыш" фильминен жана жыйынтыктоочу "Гарри Поттер жана Өлүмдүн тартуусу — 2-бөлүмдөн" мурда жарык көргөн.

Тасманын дүйнө жүзү боюнча кинотеатрлардагы ачылышында "1-бөлүм" 330 млн доллар топтогон. Бул сериядагы эң көп киреше алып келген 3-тасма, 2010-жылдагы ачылыштардын ичинен эң биринчиси жана жалпы жонунан эң жогорку көрсөткүчкө ээ болгон 8-тасма. Тасма дүйнө жүзү боюнча 960 млн доллар киреше табуу менен "Оюнчуктардын окуясы 3" жана "Алиса Керемет дүйнөдөн" артта калып 2010-жылдагы эң көп кассалык жыйым топтогон 3-тасма болуп калган. Ошондой эле "Гарри Поттер" сериясындагы эң көп киреше алып келген фильмдердин ичинен "Өлүмдүн тартуусу — 2-бөлүм" менен "Философияоык таштан" артта калып 3-орунга чыккан. Жалпы жонунан эң көп киреше алып келген тасмалардын арасынан 28-орунду ээлеген. 83-Оскар киносыйлыгынын "Эң мыкты визуалдык эффекттер" жана "Эң мыкты сүрөтчү-коюучу" номинацияларына көрсөтүлгөн.

 Сюжети 

 Тартылгандар 

 Шилтемелер 

Категория:АКШ тасмалары